open-index/open-wikipedia-markdown huggingface dataset:
Suomi Finland Perkele

**Suomi Finland Perkele** on suomalaisen black metal -yhtye Impaled Nazarenen kolmas studioalbumi. 

*Suomi Finland Perkele* sisältää paljon kansallistunteesta kumpuavia ja kiistanalaisia tekstejä. Pariisissa toimiva kommunistinen nuorisojärjestö närkästyi vuonna 1994 Impaled Nazarenelle sen kappaleesta ”Total War – Winter War”, jonka sanoituksissa kerrotaan, kuinka talvisodassa kuoli 200&nbsp;000 venäläistä, ja uhattiin tappaa kaikki venäläiset, mikäli he haluaisivat uutta sotaa.  Järjestö vaati ranskalaista FNAC-kauppaketjua poistamaan *Suomi Finland Perkele* -albumin myynnistä. Kauppaketju taipui vaatimukseen, mutta sekosi albumien viivakoodeissa ja veti vahingossa pois valikoimastaan albumin *[[Ugra-Karma]]*. Impaled Nazarene on vastannut kritiikkiin, että ”Total War – Winter War” perustui todenperäisiin dokumentaatioihin talvisodasta.

## Kappaleet
#
#
#
#
#
#
#
#
#
#
#

## Lähteet

## Aiheesta muualla
* 
*
Khaled Mouelhi

**Khaled Mouelhi** (s. 13. helmikuuta 1981) on tunisialainen jalkapallovalmentaja ja entinen jalkapalloilija. Pelipaikaltaan puolustava keskikenttäpelaaja Mouelhi oli Tunisian jalkapallomaajoukkueen mukana vuoden 2004 olympiajoukkueessa. Hän pelasi viisi kautta Norjassa Lillestrøm SK:ssa.

## Ura
Mouelhi aloitti uransa Club Africainissa, jossa hän pelasi vuosina 2002–2005. Matka jatkui Norjaan, jossa hän edusti Lillestrømia vuosina 2005–2010. Tuona aikana Mouelhi pelasi yli sata ottelua Norjan pääsarjassa ja saavutti Norjan cupin mestaruuden vuonna 2007.

Sopimuksensa päätyttyä norjalaisseuran kanssa Mouelhi ilmoitti tammikuussa 2011 siirtyvänsä Espéranceen. Saavuttuaan joukkueeseen kesken kauden Mouelhi saavutti ensimmäisen Tunisian mestaruutensa, sekä Tunisian cupin. Lisäksi marraskuussa 2011 hän oli voittamassa Afrikan Mestarien liigan.

Joulukuussa 2011 Mouelhi oli Esperancen mukana seurajoukkueiden MM-kisoissa, jossa hän onnistui kerran maalinteossa meksikolaista Monterreyta vastaan. Esperance kuitenkin hävisi ottelun maalein 3–2 ja sijoittui lopulta kuudenneksi. Mouelhi pelasi turnauksessa joukkueen molemmissa otteluissa.

## Maajoukkueura
Mouelhi valittiin vuoden 2013 Afrikan-mestaruuskisoihin, jossa hän pelasi kaikki kolme ottelua. Hän teki kisojen aikana uransa ensimmäisen maajoukkuemaalinsa Togoa vastaan rangaistuspotkusta. Tunisian kisat päättyivät alkulohkoon.

## Saavutukset
*Norjan cup: 2007
*Tunisian mestaruus: 2011
*Tunisian cup: 2011
*Afrikan Mestarien liiga: 2011

## Lähteet

## Aiheesta muualla
* Transfermarkt 
* Weltfussball 
* National Football Teams
Vlieland (täsmennyssivu)

**Vlieland** tarkoittaa seuraavia asioita:

*Vlieland, kunta Alankomaissa
*Vlieland, kylä Pijnacker-Nootdorpissa Alankomaissa
*M/S Vlieland, alankomaalainen katamaraani
*Oost-Vlieland, kylä Vlielandin kunnassa Alankomaissa
*West-Vlieland, entinen kylä Vlielandin kunnassa Alankomaissa
TGV Duplex

**TGV Duplex** on kaksikerroksinen kolmannen sukupolven TGV-suurnopeusjunaperheen jäsen, jota liikennöi SNCF, Ranskan kansallinen rautatieyhtiö. Junat otettiin käyttöön kesällä 1995. TGV Duplex voi kuljettaa 545 matkustajaa. TGV Duplexin suurin nopeus on 320 km/h. TGV Duplex-junien matkanopeutta on nostettu aikaisemmista versioista. Myös muotoilu on uudistettu täysin. TGV Duplexissa on 8 kaksikerroksista vaunua. TGV Duplexin tunnistaa helpoiten pyöreähköstä moottorivaunusta ja kylkien leveästa sinisestä raidasta. 

## Katso myös
*Thalys PBKA, monikansallinen juna jossa TGV Duplexin moottorivaunut ja vanhempien TGV:iden vaunut.
*Japanilaiset E1-sarjan Shinkansen ja E4-sarjan Shinkansen, TGV Duplexin ohella maailman ainoat kaksikerroksiset suurnopeusjunat. 
*TGV

## Lähteet
*Tietoa TGV Duplexista ja muista TGV-junista
Wiktoria Gąsiewska

**Wiktoria Gąsiewska** (s. 13. maaliskuuta 1999) on puolalainen näyttelijä. Hän esiintyy vakituisessa roolissa Polsatin komediasarjassa *Rodzina zastępcza plus*. Lisäksi hänet tunnetaan muun muassa Jan Jakub Kolskin elokuvasta *Jasminum* (2006). 

## Aiheesta muualla
*
Jan Jakub Kolski

**Jan Jakub Kolski** (s. 29. tammikuuta 1956) on puolalainen elokuvaohjaaja, elokuvaaja ja käsikirjoittaja. Hän teki 1980-luvun vuosina useita lyhytelokuvia, mutta on keskittynyt 1990-luvun alusta ensisijaisesti täyspitkiin teoksiin. Hän on työskennellyt myös television parissa.

Kolski oli vuonna 2003 Venetsian elokuvajuhlilla ehdolla Kultaisen leijonan saajaksi. 

## Aiheesta muualla
*
Abigail (yhtye)

**Abigail** on japanilainen black metal -yhtye, joka on perustettu Tokiossa vuonna 1992. Yhtye on levyttänyt muun muassa Nuclear War Now! Productions -yhtiölle.

## Jäsenet
### Nykyiset
* Yasuyuki Suzuki – laulu, kitara, basso 
* Youhei – rummut
* Shinichi Ishikawa – sessiokitaristi
* Jero – sessiokitaristi

### Kiertuejäsenet
* Joel Grind – kitara 

### Entiset
* Yasunori – kitara
* Asuka – kitara (2002-2003)

## Julkaisut
### Studioalbumit
**Intercourse and Lust* (1997)
**Forever Street Metal Bitch (2003)
**Fucking louder than hell* (2004)
**Ultimate Unholy Death* (2005)
**Sweet Baby Metal Slut* (2009)
**The Final Damnation* (2016)

===Livealbumit===
**The Gig Of Wrath* (2003)	
**Diabolical Nights of Infernal Desecration* (2003)
**Possession Demoniaca* (2005)
**Alive... In Italy* (2005)
**Alive... In Thailand* (2006)
**Alive... In USA* (2006)
**Alive... In Singapore* (2008)
**Alive... In Tokyo* (2008)
**Alive... In Osaka* (2009)
**Alive... In Germany (2010)

### EP:t
**Descending from a Blackend Sky* (1993)
**Welcome all Hell Fuckers* (2001)
**Eastern Force of Evil* (2005)

### Singlet
**Confound Eternal* (1996)
**Abigail's Tribute To NME* (2007)

### Split-julkaisut
**Screaming For Grace / Abigail* (1995)
**The Bulldozer Armageddon vol. 2* (2001)
**Live Split Picture 10"* (2002)
**Sexual Metal Holocaust* (2002)
**Kamikaze Splitting Roar* (2003)
**Alkoholik Metal Blasphemers* (2003)
**Evilized Japan* (2004)
**Outbreak of Evil Vol. 2* (2005)
**Hexenkreis / Live in Germany* (2004)
**Satan's Revenge Live!!!* (2006)
**Tribute to ACID* (2006)
**Split* (2006)
**A celtic / japanese alliance* (2007)
**Apocalyptic Ningtmare Continues* (2007)
**Far East Necromancers* (2007)
**Street War Metal Kommand* (2007)
**Speed Metal Motherfuckers* (2007)
**Street Metal Alcoholocaust* (2008)
**Holocaustik Metal Sexxxekution Whoreslaughters* (2008)
**Apocalyptic Necroholocaust* (2008)
**Syphilitic Vaginas / Abigail* (2009)
**Raw Black Thrashing Madness* (2009)
**Satan Plays Speed Metal* (2009)
**Nuke n Puke (Tour 2010 Edition)* (2010)
**Russo-Japanese Metal War* (2010)
**Farewell to Metal Slut* (2010)

### Kokoelmat
**Abigail Loves Ilona, as she is the Very Best* (2005)
**The Early Black Years (1992-1995)* (2007)

### Demot
**Demo 1* (1992)
**Blasphemy Night* (1993)
**Promotape '95* (1995)
**Spell Of The Pentagram* (2004)

## Lähteet
### Viitteet
Jalkapallon Afrikan-mestaruuskilpailut 2004

**24. [[jalkapallon Afrikan-mestaruuskilpailut]]** pelattiin Tunisiassa 24. tammikuuta – 14. helmikuuta 2004. Turnauksen voitti isäntämaa Tunisia.

## Pelipaikat

Turnauksen ottelut pelataan kuudessa eri kaupungissa.

## Alkulohkot
 
### Lohko A

----

----

----

----

----

### Lohko B

### Lohko C

### Lohko D

## Pudotuspelit

## Maalipörssi

**4 maalia**
*  Patrick M’Boma
*  Frédéric Kanouté
*  Youssef Mokhtari
*  Jay-Jay Okocha
*  Santos
**3 maalia**
*  Titi Camara
*  Youssouf Hadji 
*  Osaze Odemwingie
*  Peter Ndlovu
**2 maalia**
*  Hocine Achiou
*  Modeste M’Bami
*  Mahamadou Diarra  
*  Marouane Chamakh
*  John Utaka
*  Mamadou Niang
*  Siyabonga Nomvete
*  Ziad Jaziri
*  Joël Lupahla
*  Pascal Feindouno

## Tähdistöjoukkue

## Aiheesta muualla
* RSSSF
Issam Merdassi

**Issam Merdassi** (, s. 16. maaliskuuta 1981) on tunisialainen jalkapalloilija, pelipaikaltaan puolustaja. Hän edustaa Sveitsin 1. Ligassa pelaavaa Young Boysin kakkosjoukkuetta.

## Ura
### Seurajoukkueura
Merdassi edusti kotimaassaan pitkään CS Sfaxienia, jonka paidassa hän voitti Tunisian liigamestaruuden lisäksi Tunisian cupin ja liigacupin. Menestys vuosien jälkeen Merdassi pelasi yhden kauden lainalla saudiarabialaisessa Al-Nasrissa. Palattuaan takaisin kotimaahansa hän pelasi vielä yhden kauden CS Sfaxienin riveissä ennen siirtymistään Sveitsiin Young Boysin riveihin. Merdassi oli joukkueen mukana kahden päivän koeajalla, jonka myötä sveitsiläisjoukkue teki hänen kanssaan kolmen vuoden sopimuksen.

Avauskaudellaan Merdassi pelasi 20 ottelua ja oli mukana pelaamassa neljässä Sveitsin cupin ottelussa. Kaudeksi 2010–2011 hänet siirrettiin Young Boysin kakkosjoukkueeseen, joka pelaa Sveitsin kolmanneksi korkeimmalla tasolla.

### Maajoukkueura
Merdassi on edustanut Tunisiaa vuoden 2004 kesäolympialaisissa ja vuoden 2006 jalkapallon Afrikan-mestaruuskilpailussa.

## Saavutukset
* Tunisian liigamestaruus: 2005
* Tunisian cup: 2004, 2009
* Tunisian liigacup: 2003

## Lähteet

## Aiheesta muualla
* Fifa.com 
* National Football Teams
* MTNfootball
* Weltfussball
Andrzej Żuławski

**Andrzej Żuławski** (22. marraskuuta 1940 Lwow – 17. helmikuuta 2016) oli puolalainen elokuvaohjaaja. Hän työskenteli aluksi Puolassa mutta elokuvan *Diabel* joutuminen sensoiduksi sai hänet siirtymään Ranskaan. Hän ohjasi urallaan kaikkiaan 13 elokuvaa.

Żuławski käytti näyttelijöinään muiden muassa Romy Schneideria, Isabelle Adjania ja Sam Neilliä sekä puolalaisista Andrzej Sewerynia ja Bogusław Lindaa.

Żuławskin ohjaama elokuva *Possession* (1981), jossa Adjani ja Neill näyttelivät pääosia, oli Cannesin elokuvajuhlilla Kultainen palmu -ehdokkaana. São Paulon elokuvajuhlilla Żuławski sai kriitikkojen palkinnon.

Żuławski oli 1984–2001 naimisissa näyttelijä Sophie Marceaun kanssa.

## Filmografia
* *[[Yön kolmannes]]* 1971 
* *[[Diabel]]* 1972 
* *[[Tärkeää... on rakastaa]]* 1975 
* *[[Possession]]* 1981 
* *[[La femme publique]]* 1984 
* *[[L'amour braque]]* 1985 
* *[[Na srebrnym globie]]* 1988 
* *[[Boris Godounov]]* 1989 
* *[[Mes nuits sont plus belles que vos jours]]* 1989 
* *[[La note bleue]]* 1991 
* *[[Szamanka]]* 1996 
* *[[La fidélité]]*  2000 
* *[[Cosmos (elokuva)|Cosmos]]*  2015 

## Lähteet

## Aiheesta muualla
*
Thermostatic

**Thermostatic** oli vuonna 2003 Ruotsin Göteborgissa perustettu elektronista synthpop-musiikkia soittava yhtye. Yhtye voitti SAMA (Scandinavian Alternative Music Awards) -tapahtumassa vuoden 2005 parhaimman pohjoismaalaisen tulokkaan palkinnon.
Yhtye lopetti toimintansa vuonna 2010.
## Diskografia

### Albumit ja EP:t
* *Humanizer* (2008)
* *Joy-Toy 2007 Edition* (2007)
* *Joy-Toy* (2005)
* *CD-EP* (2004)

### Singlet
* *Private Machine* (2006)
* *So Close So Near* (2006)
* *The Box* (2007)
* *Animal* (2014)

## Lähteet

## Aiheesta muualla
* Thermostaticin kotisivut 
* 
*
Tormentor

**Tormentor** on unkarilainen black metal -yhtye, joka on perustettu vuonna 1987. Yhtye hajosi vuonna 1991, mutta se muodostettiin uudestaan vuonna 1999. Yhtyeen kenties tunnetuin jäsen on Attila Csihar, joka tunnetaan myös Mayhem-yhtyeen laulajana.

## Jäsenet
### Nykyiset
*Attila Csihar &ndash; laulu, kitarat 
*Machat St. Zsoltar &ndash; rummut
*Mugambi Zoldun Bwana &ndash; soolokitara
*Zeno Galoca &ndash; basso

### Entiset
*Szigeti Attila &ndash; kitarat
*Farkas György &ndash; basso
*Dubecz Márton &ndash; rummut
*Budai Tamás &ndash; kitarat

## Julkaisut
**7th Day Of Doom* (demo) 1988
**Anno Domini* (albumi) 1988
**Black And Speed Metál* (split-albumi) 1989
**Recipe Ferrum! 777* (albumi) 2001
**Morbid Realization* (albumi) 2017

## Aiheesta muualla
* Saturnus Productions 
* ''Anno Domini'' -albumin arvostelu
Johanna Hofer

**Johanna Hofer** (30. heinäkuuta 1896 Berliini – 30. kesäkuuta 1988 München) oli saksalainen näyttelijä. Hänet muistetaan muun muassa roolista Andrzej Żuławskin elokuvassa *Possession* (1981). 

Hofer oli naimisissa näyttelijä Fritz Kortnerin kanssa. 

Hofer oli aktiivinen myös teatterissa. Hän pakeni kotimaastaan 1930-luvun alussa ja asui vuosia Yhdysvalloissa. Vuonna 1948 hän kuitenkin palasi Berliiniin, josta hän lopulta muutti Müncheniin.

## Aiheesta muualla
*
Harry Baird

**Harry Baird** (12. toukokuuta 1931 – 13. helmikuuta 2005) oli Guyanassa syntynyt, Britanniassa vaikuttanut näyttelijä. Hän tuli tunnetuksi muun muassa televisiosarjasta *UFO*, jossa hän esiintyi luutnantti Mark Bradleyn roolissa. Hän loi uran myös elokuvissa ja teatterissa.

Bairdin ensimmäinen elokuvarooli oli Carol Reedin ohjaamassa Toiveitten laitakadussa vuonna 1956. Uransa aikana hän esiintyi yli 30 elokuvassa. Monet niistä olivat eurooppalaisia toimintaelokuvia.

Baird sairastui aikuisiällään glaukoomaan, joka aiheutti hänen sokeutumisensa. Hän kuoli Lontoossa 73-vuotiaana.

## Lähteet

## Aiheesta muualla
*
Drawn and Quartered

**Drawn and Quartered** on seattlelainen death metal -yhtye.

Seattlesta tuleva Drawn And Quartered sai alkunsa, kun Plague Bearer –nimellä operoinut ryhmä vaihtoi nimeä ja muuttui nykyiseen muotoonsa. Ensimmäisen demonsa yhtye julkaisi vuonna 1996 ja debyyttipitkä To Kill Is Human ilmestyi muutamaa vuotta myöhemmin. Vihaista ja erittäin tummasävyistä death metallia sisältänyt kiekko oli kelvollinen tapaus lajissaan, mutta vasta vuonna –03 ilmestynyt Extermination Revelry lunasti demoajoilta asti annetut lupaukset. Vanhakantaisempia sävyjä, groovaavia hitaampia osioita, pikimustia melodioita sekä hurjia blastbeat-orgioita yhdistellyt kiekko oli nautittava ja intensiivinen kokonaisuus, joka teknisestä pätevyydestään huolimatta nojasi musiikkinsa ennen kaikkea tunnelman varaan. Kolmas täyspitkä Return Of The Black Death jatkaa edeltäjänsä linjoilla.

## Tuotanto

**[[To Kill Is Human]]* (1999)
**Crusaders of Blasphemy* EP (2002)
**Extermination Revelry* (2003)
**Return Of The Black Death* (2004)

kokoonpano:

*Herb Burke - laulu
*K.S. Kuciemba - kitara
*Greg Reeves - basso
*Dario Derna – rummut
Diana Latzko

**Diana Latzko** (s. 10. kesäkuuta 1989 Wien) on itävaltalainen näyttelijä.

Latzko tuli tunnetuksi pääroolista (Jana) Ulrike Schweigerin elokuvassa *Twinni* (2003). Esiintyminen toi hänelle parhaan naisdebytantin Undine-palkinnon vuonna 2004.

## Aiheesta muualla
*
Holly Black

**Holly Black** (o.s. **Riggenbach**, s. 10. marraskuuta 1971) on yhdysvaltalainen kirjailija. Hän on työskennellyt toimittajana. Black on kirjoittanut yhdessä kuvittaja Tony DiTerlizzin kanssa nuorille suunnatun *[[Spiderwickin kronikat]]* -fantasiasarjan. Black on kirjoittanut kirjailija Cassandra Claren kanssa Magisterium-sarjaa, jonka ensimmäinen osa *The Iron Trial* on ilmestynyt suomeksi nimellä *Rautakoe.* Sarjan toinen osa *The Copper Gauntlet* on ilmestynyt suomeksi nimellä *Kuparikoura,* kolmasosa T*he Bronze Key* julkaistiin suomessa nimellä *Pronssiavain* ja neljäs osa *The Silver Mask* nimellä *Hopeanaamio*. Sarjan viides ja samalla viimeinen osa on julkaistiin vuonna 2018 englanniksi nimellä *The Golden Tower*. Suomennos *Kultainen torni* julkaistiin vuonna 2019.

## Teoksia
### Keijumaa
* 
* 
* 

### Spiderwickin kronikat

Kirjoitettu yhdessä Tony DiTerlizzin kanssa.
* 
* 
* 
* 
* 

### Spiderwickin kronikat II
* 
* 
* 

### Magisterium
Kirjoitettu yhdessä Cassandra Claren kanssa.
* 
* 
* 
* 
* 

### Ilman väki

* 
* 
* 

### Keijuvalta
* 
* 

### Muita teoksia
* 

## Lähteet
* 
* 

### Viitteet

## Kirjallisuutta

* Mervi Koski: *Ulkomaisia nuortenkertojia 2*. BTJ Kirjastopalvelu, 2006.

## Aiheesta muualla

* Holly Blackin kotisivu
Torsten Ullman

**Torsten Ullman** (27. heinäkuuta 1908 – 11. toukokuuta 1993) oli ruotsalainen pistooliampuja, maailmanmestari ja olympiavoittaja.

Torsten Ullman on saavuttanut olympialaisissa Berliinissä 1936 kultaa 50 m vapaapistoolissa ja pronssia 25 m olympiapistoolissa sekä Lontoossa 1948 pronssia 50 m vapaapistoolissa tuloksella 539.

Ullman on saavuttanut MM-kilpailuissa lukuisia mitaleita. Hän on voittanut henkilökohtaisia maailmanmestaruuksia 50 m vapaapistoolissa viidesti (1933, 1935, 1937, 1947 ja 1952), 25 m isopistoolissa kahdesti (1947 ja 1954) ja 25 m olympiapistoolissa kerran (1939).

File:Torsten Ullman.jpg


## Lähteet
*Profiili databaseOlympics.comissa
*ISSF:n tietokanta
*Suomen urheilutietäjät - Mitä tapahtui urheilussa 1952

### Viitteet
Eurooppalainen tutkimusalue

**Eurooppalainen tutkimusalue** (**ERA**, *European Research Area*) on Euroopan unionin pyrkimys yhdistää EU-alueen tutkimus. ERA-käsite luotiin vuonna 2000. Sen jälkeen EU on pyrkinyt kehittämään EU-valtioiden tiettyjen teknologioiden tutkimusta kansallisvaltiopohjaisesta koko Euroopan laajuiseksi.

## Painopistealat
Vuonna 2002 Euroopan unioni julisti seuraavien alojen olevan erityisen tärkeitä "eurooppalaistaa": 
* geeni- ja biotekniikan terveyssovellutukset
* informaatioteknologia
* nanoteknologia, älykkäät materiaalit ja uudet valmistustekniikat
* ilmailu- ja avaruustekniikka
* elintarviketurvallisuus
* kestävä kehitys
* tietopohjaisen yhteiskunnan hallinta

## Katso myös
* Euroopan komission tutkimuksen puiteohjelmat
* European Research Council (ERC)
* Euroopan teknologiainstituutti (EIT)

## Aiheesta muualla
*ERA-sivusto
*ERA-esite
Marco Pascolo

**Marco Pascolo** (s. 9. toukokuuta 1966 Sion, Sveitsi) on entinen sveitsiläinen jalkapalloilija.

Pascolo edusti Sveitsin maajoukkuetta vuosien 1992-2001 aikana 55 kertaa. Hän kuului maajoukkueeseen vuoden 1994 MM-kilpailuissa, pelaten jokaisessa neljässä ottelussa. Pascolo pelasi myös vuoden 1996 EM-kisoissa.

Seurajoukkuetasolla hän edusti kotimaassaan FC Sionia, Neuchâtel Xamaxia, Servetteä sekä FC Zürichiä. Ulkomailla hän edusti Cagliaria ja Nottingham Forestia.
Aleksandra Szwed

**Aleksandra Szwed** (s. 8. elokuuta 1990 Varsova) on puolalainen näyttelijä. Hän on noussut kotimaassaan tähteyteen Elizan roolista Polsatin komediasarjassa *Rodzina zastępcza plus*. Hänen isänsä on nigerialainen. 

Szwed on myös kilpaillut *Dancing on Ice* -tanssiohjelman puolalaisessa versiossa (*Gwiazdy tańczą na lodzie*).

## Aiheesta muualla
*
Ja/tai

**Ja/tai** (ei-poissulkeva tai, ehdollinen tai) on suomen kielessä käytettävä sanayhdistelmä, joka koostuu rinnastuskonjunktioista *ja* sekä *tai*. Ja/tai-yhdistelmää käytetään kahden tai useamman rinnasteisen ilmaisun välissä kertomaan eksplisiittisesti, että luetelluista asioista yksi tai useampi sopii tilanteeseen. Esimerkiksi lauseessa ”syön omenan ja/tai banaanin” lausuja joko ”syö omenan" tai ”syö banaanin” tai ”syö sekä omenan että banaanin”.

Puheessa tai tekstissä *tai* on tulkinnanvarainen. Se voi tarkoittaa jompaa kumpaa seuraavista:
*poissulkeva tai, tällöin tasan yksi (ei useampi) vaihtoehto sopii tilanteeseen eli XOR. 
*ei-poissulkeva tai, tällöin yksi tai useampi vaihtoehto sopii tilanteeseen eli OR

Tavallisesti poissulkeva *tai*-sana voidaan korvata *joko–tai*-muotoilulla tai kirjoittamalla virke selvemmin.

## Alkuperä
Ilmaus on levinnyt englannin kielestä suomenkielisiin teksteihin. Ilmausta voidaan arvostella epäselvyydestä, ja kielenhuollon suositusten mukaan sitä ei pitäisi käyttää ”tavallisessa juoksevassa tekstissä” (*Kielikello* 3/1993), se ”sopii erikoisalan teks­tei­hin” (*Kielikello* 3/1998) ja se on levinnyt ”erityiseen tarkkuuteen pyrkivistä teks­teis­tä” (*Kielikello* 2/2006).

## Lähteet
Martha Hyer

**Martha Hyer** (10. elokuuta 1924 – 31. toukokuuta 2014) oli yhdysvaltalainen näyttelijä.

Hyer syntyi Fort Worthissa, Texasissa. Hän näytteli lukuisissa elokuvissa, kuten *[[Kaunis Sabrina]]* (1954), *[[Yli kaiken ymmärryksen]]* (1958), *[[Ensimmäiset miehet kuussa]]* (1964) ja *[[Voittamattomat veljekset]]* (1965). Viimeiset elokuvaroolinsa hän teki 1970-luvun alussa.

Hyer oli vuonna 1959 ehdolla parhaan naissivuosan Oscar-palkinnon saajaksi työstä elokuvassa *Yli kaiken ymmärryksen*. Hän oli naimisissa maineikkaan tuottaja Hal B. Wallisin kanssa, kunnes jäi leskeksi vuonna 1986.

Hyerin omaelämäkerta *Finding My Way* julkaistiin vuonna 1990.

## Lähteet

## Aiheesta muualla

*
Satu Pusila

**Satu Pusila** (s. 25. huhtikuuta 1962 Orimattila) on suomalainen haulikkoampuja ja maailmanmestari.

Satu Pusila on saavuttanut MM-kilpailuissa useita mitaleita. Näistä kirkkaimpia ovat kaksoistrapin kolme kultaa (1990, 1991 ja 1994) ja trapin kulta (1998). Vuonna 1998 hänet valittiin Suomen vuoden naisurheilijaksi.
## Lähteet
*Profiili ISSF Newsissä
*ISSF:n tietokanta
Euroopan teknologiainstituutti

**Euroopan teknologiainstituutti** (**EIT**) on tutkimusta rahoittava Euroopan unionin erillisvirasto. Sitä koskeva lainsäädäntö astui voimaan 29. huhtikuuta 2008. EIT pyrkii kasvattamaan EU-alueen kykyä innovoida, menestyä kansainvälisessä kilpailussa ja luoda työpaikkoja ja vaurautta. Virasto pyrkii toimimaan yhteystyössä niin liike-elämän, koulutusalan kuin tiedeyhteisönkin kanssa. Viraston henkilökuntaan kuuluu noin 50 ihmistä.

EIT lähti alun perin käyntiin olemassa olevien yliopistojen verkostona. Osa virastoa valmitelleista tahoista pyrki muodostamaan EIT:stä huippuyliopistoa esikuvanaan Bostonin MIT. Käytännössä toteutui vain pienehkö tutkimus- ja kehitysprojekteja rahoittavana virastona Tekesin tapaan. 

EU:n tutkimusministerit päättivät sen pääkeskuksen sijaintipaikaksi 18. kesäkuuta 2008 Unkarin pääkaupungin Budapestin. Sijaintipaikasta kilpailivat myös Jena Saksassa, Sant Cugat del Vallès Espanjassa, Wrocław Puolassa ja Slovakian ja Itävallan välillä jaettu  Bratislava-Wien.

Vuonna 2009 tiedotettiin, että Aalto-yliopiston kampukselle asettuu yksi EIT:n osittain rahoittamista ITC-alan tutkimusyksiköistä. Myös vuoden 2014 lopussa kerrottiin EIT:n osittain rahoittaman, tällä kertaa mineraali- ja materiaalialaan keskittyvän tutkimusklusterin toimipisteen sijoittumisesta Otaniemeen.

## Katso myös
* European Research Council (ERC)
* Euroopan tutkimusalue (ERA)
* CORDIS
* Directorate-General for Research
* Euroopan komission yhteinen tutkimuskeskus (YTK)
* European Research Advisory Board (EURAB)

## Lähteet

## Aiheesta muualla
*EIT pähkinänkuoressa   (eit.europa.eu)
Jari Kuokkanen

**Jari Kuokkanen** (s. 4. huhtikuuta 1977 Tampere) on tamperelainen muusikko. Parhaiten hänet tunnetaan Teräs­betoni-yhtyeen rumpalina. Hän kuului myös progressiivista metallia soittavaan yhtyeeseen Anthriel. Kuokkanen on ilmoittanut musiikillisiksi innoittajikseen Eric Carrin, Nicko McBrainin ja Iron Maidenin. 

## Aiheesta muualla
* Jari Kuokkasen esittelysivu Teräsbetonin virallisilla kotisivuilla 
*
Club Sportif Sfaxien

**Club Sportif Sfaxien** () on tunisialainen urheiluseura, jolla on joukkueita muun muassa jalkapallossa, käsipallossa, nyrkkeilyssä, judossa ja lentopallossa.

CS Sfaxien on ensisijaisesti jalkapalloseura. Se perustettiin vuonna 1928, jolloin sen nimi oli Club Tunisien ja se pelasi vihreä- ja punaraitaisessa peliasuissa. Club Tunisien pääsi ensi kerran pelaamaan korkeimmalle sarjatasolle Ligue Professionnelle 1 vuonna 1947. Kolme vuotta myöhemmin Béchir Fendri perusti sille ensimmäisen kannattajaryhmän. Vuonna 1962 joukkue sai nykyisen nimensä *Club Sportif Sfaxien* ja sen peliasu muuttui mustavalko-raidalliseksi. Joukkueen kotistadion on Stade Taïeb Mhiri, joka sijaitsee Sfaxissa.

## Saavutukset
### Kotimaan saavutukset
* **[[Ligue Professionnelle 1|Tunisian mestaruus]] (8)**: 1969, 1971, 1978, 1981, 1983, 1995, 2005, 2013
* **[[Tunisian cup]] (7)**: 1971, 1995, 2004, 2009, 2019, 2021, 2022
* **[[Tunisian liigacup]]**: 2003

### Kansainväliset saavutukset
* CAF Cup: 1998
* Arabian Mestarien liiga: 2000, 2004
* Afrikan Mestarien liiga
** Hopeaa: 2006
* CAF Confederation Cup: 2007, 2008, 2013
* Pohjois-Afrikan Cup-voittajien cup: 2009

## Tunnettuja entisiä pelaajia
**1960-luku**
*  Ezzedine Chakroun (1966–1967)

**1990-luku**
*  Skander Souayah (1992–2001)
*  Sami Trabelsi (1993–2000)
*  Hatem Trabelsi (1996–2001)
*  Papa Malick Ba (1997–2005)
*  Imed Ben Younes (1998–2002)
*  Anïs Boujelbene (1998–2006)

**2000-luku**
*  Haykel Guemamdia (2000–2005)
*  Wissem Abdi (2000–2006)
*  Sabri Jaballah (2001–2002)
*  Issam Merdassi (2002–2009)
*  Ahmed Jaouachi (2004–2006)
*  Abdelkarim Nafti (2004–2010)
*  Hassen Bejaoui (2006–2007)
*  Tarek Ziadi (2006–2008)
*  Lelo Mbele (2007)

## Päävalmentajat

## Aiheesta muualla
*Virallinen kotisivu
*Virallinen fanisivu
Tapio Säynevirta

**Olli Heikki Tapio Säynevirta** (1. maaliskuuta 1965 Leppävirta – 5. syyskuuta 2012 Kontiolahti) oli suomalainen kivääriampuja ja valmentaja. Hän edusti Joensuun Ampujia.

Tapio Säynevirta saavutti MM-kilpailuissa yhden kullan, kolme hopeaa ja kaksi pronssia 300 metrin kiväärilajeissa. Moskovassa 1990 hän saavutti joukkupronssia 300 m vakiokiväärin 3x20 laukauksen asentokilpailussa. Tolmezzossa 1994 Säynevirta voitti joukkuemaailmanmestaruuden 300 m kiväärin makuussa, sekä joukkuehopeaa 300 m kiväärin 3x40 laukauksen asentokilpailussa ja 300 m vakiokiväärin 3x20 laukauksen asentokilpailussa. Zaragozassa 1998 hän saavutti vielä henkilökohtaista hopeaa 300 m kiväärin makuussa ja joukkuepronssia 300 m vakiokiväärin 3x20 laukauksen asentokilpailussa.

Säynevirta toimi sittemmin Henri Häkkisen henkilökohtaisena valmentajana ja Suomen Ampumaurheiluliiton kiväärivalmentajana.

## Lähteet
*Profiili ISSF Newsissä
*ISSF:n tietokanta

### Viitteet
Ligue Professionnelle 2

**Ligue Professionnelle 2** on Tunisian jalkapallosarjojen toiseksi korkein sarjataso. Siinä pelaa yhteensä 14 joukkuetta, joista jokainen joukkue kohtaa toisensa kahdesti, vieraissa ja kotona, jolloin otteluita kertyy joukkuetta kohden 26. Kauden päätteeksi sarjan kaksi parasta nousee Ligue Professionnelle 1:een ja kaksi viimeistä joukkuetta putoaa Ligue Professionnelle 3:een. 

Muutamien edellisvuosien aikana sarjan nimi on vaihdellut useita kertoja. Se on tunnettu nimillä National B, Ligue 2 ja Championnat de la Ligue Professionnelle 2.

## Historia
Alun perin sarjaa pelattiin kahdessa lohkossa pohjois- ja etelälohkoissa, joiden voittajat pääsivät karsimaan sarjaan noususta. Poikkeuksellisesti kaudella 1958–1959 joukkueet oli jaettu yhteensä neljään eri lohkoon. Huolimatta siitä lohkon voittamisella ei ollut varsinaista merkitystä vain eniten pisteitä keränneet kaksi parasta joukkuetta pääsivät jatkoon. Kahden lohkon systeemillä jatkettiin aina kauteen 1964–1965, kunnes seuraavat viisi kautta vuodesta 1965 aina 1970 asti pelattiin vain yhtenäistä sarjaa, jossa sarjan kaksi parasta pääsivät sarjatasoa ylemmäksi. Kaudet 1982–1983, 1983–1984 ja 1984–1985 pelattiin kolmessa eri lohkossa, pohjois-, keski-, ja etelälohko, joista kaksi parasta lohkovoittajaa pääsi pääsarjaan. Sittemmin palattiin takaisin yhden sarjan järjestelmään aina kauteen 1994–1995 asti, jonka jälkeen pelattiin yksi kausi kahden lohkon systeemillä. Lisäksi kaudella 1998–1999 joukkueet eivät voineet karsia pääsarjaan, joka vähensi pääsarjan joukkueita 16:sta 12:een. Sittemmin kaudesta 1999–2000 lähtien Ligue Professionnelle 2:sta on pelattu yhtenäisenä sarjana. Eniten mestaruuksia historian aikana on kerännyt CO Transports. Se on voittanut Ligue Professionnelle 2:n seitsemän kertaan, joista vain kerran kaudella 1982–1983 se ei kyennyt nousemaan pääsarjaan.
Carabao

**Carabao** () on thaimaalainen rockyhtye, jonka perustivat Yuenyong "Aed" Opakul () ja Kirati "Khiao" Promsaka Na Sakon Nakhon () 1976 ollessaan opiskelemassa Filippiineillä. Yhtyeen nimi ja tunnus *Carabao* ('vesipuhveli') on tagalogin kieltä, ja se symboloi uutteruutta, peräänantamattomuutta ja kärsivällisyyttä. Ensimmäisen albuminsa ลุงขี้เมา (Lung Khi Mao) Carabao julkaisi 1981.

Carabaon musiikki kuuluu genreen, josta Thaimaassa käytetään nimitystä *phleng phya chiwit* (). Länsimaista protestilaulua muistuttava lajityyppi tuli suosituksi 1970-luvulla poliittisesti myrskyisänä ajanjaksona, jolloin sotilashallinto tukahdutti opiskelijaliikkeen verisesti . Lajityypin ensimmäinen tunnettu edustaja oli *Caravan*, joka on myös Carabaon esikuva. Carabao on luonut omintakeisen äänimaailman yhdistelemällä akustista folkia, länsimaista rockia ja thaimaalaista perinnemusiikkia latino- ja reggaerytmeihin. Carabaota voidaan samalla pitää maailmanmusiikkiyhtyeenä. Kotimaassaan he ovat saaneet tittelin "sam-chan kuningas", ja heitä on kutsuttu Aasian Rollareiksi.

Carabaon kappaleissa käsitellään usein yhteiskunnallisia ja poliittisia kysymyksiä, ja niissä peräänkuulutetaan oikeudenmukaisuutta ja ajetaan tavallisen kansan asiaa, mutta yhtyeellä on kantaa ottavien kappaleiden ohella myös rakkauslauluja ja filosofisia lauluja, jotka koskettavat kaikkia yleisesti. Yhtyeen johtaja, perustajajäsen ja keulahahmo Aed Carabao on rakastettu ja kiistelty hahmo Thaimaassa, ja hänen terävä kielensä ja suurliikemiehiä leimaavat poliittiset kannanottonsa ovat hankkineet hänelle paljon vastustajia. Aed on pysynyt alalla kuitenkin hämmästyttävän pitkään, vaikka yhtyeen kultakaudella 1980–1990-luvulla hallitus kielsi ja sensuroi yhtyeen kappaleita, ja monia kriitikkoja on kohdannut vankeus tai salamurha. 

Carabao on myöhempinä vuosinaan muuttunut tuottavaksi liiketoiminnaksi , ja yhtyeellä on oma energiajuomabrandinsa *Carabao Daeng* (Red Carabao)  . Carabaon sekaantuminen liiketoimintaan on ollut joillekin ihailijoille pettymys, ja rocktähden sijoitukset on nähty alkuperäisen aatteen ja kapinahengen hylkäämisenä omanvoitonpyynnin vuoksi, jossa *laulut elämälle* ovat nyt *lauluja liike-elämälle* (เพลงเพื่อธุรกิจ) .

## Kokoonpano

Carabaon kokoonpano on historiansa aikana ollut jatkuvassa muutostilassa. Monet jäsenistä ovat liittyneet ja lähteneet yhtyeestä useammin kuin kerran. Vokalisti-kitaristi Aed on ainoana ollut mukana jokaisella studiolevyllä ja kiertueella, vaikka useimmissa kokoonpanoissa ovat olleet mukana myös basisti Anuphong Prathompathama (Ot) ja kitaristi Preecha Chanaphai (Lek). Rummuissa oli pitkään Amnat Lukjan (Pao), joka tuli mukaan neljännellä studioalbumilla.

## Studioalbumit

## Katso myös
* Caravan
* Luk thung

## Lähteet

## Aiheesta muualla
*Carabaon viralliset sivut
*A CARABAO Forum, since 2005 
*Muang Carabao - epävirallinen sivusto
Kevin Valentine

**Kevin Valentine** on yhdysvaltalainen rumpali, joka tunnetaan parhaiten Donnie Iris and the Cruisers -yhtyeestä. Valentine on työskennellyt myös sessiomuusikkona. Hän soitti lähes kaikki rumpuosuudet Kissin *[[Psycho Circus]]* -albumille vuonna 1998 ja ”Take It Off” -kappaleen rumpuosuudet *[[Revenge (Kissin albumi)|Revenge]]*-albumille vuonna 1992.
Olympique de Béja

**Olympique de Béja** () on tunisialainen jalkapalloseura, joka perustettiin vuonna 1929. Sen kotistadion on Stade Boujemaa Kmiti, joka sijaitsee Béjassa.

## Saavutukset
*Ligue Professionnelle 2:n mestaruus: 1985, 2006, 2020
*Tunisian Super Cup: 1995
*Tunisian cup: 1993, 2010, 2023

## Tunnettuja entisiä pelaajia
**1990-luku**
*  Adel Nefzi (1994–2005)
*  Mourad Melki (1995–1999)
**2000-luku**
*  Farid Ghazi (2004–2005)
*  Afouène Gharbi (2004–2006)
*  Timité Sekou (2006–2008)

## Päävalmentajat

## Aiheesta muualla
*Virallinen kotisivu
FFG

**Itävallan tutkimuksen kehitysorganisaatio** (**FFG**) () on Itävallan soveltavan ja teollisen tutkimuksen tutkimusta ja innovaatiota edistävä organisaatio, jonka Itävallan tasavalta omistaa 100-prosenttisesti. Organisaation tavoitteena on vahvistaa Itävallan liiketoiminnan asemaa kohdennetuilla ohjelmilla, erityisesti tutkimus- ja kehitystyössä. Organisaation toimintaa rahoittavat liittovaltion liikenne-, innovaatio- ja teknologiaministeriö sekä liittovaltion talous- ja työministeriö.

## Historia ja organisaatio
FFG perustettiin syyskuussa 2004 "Itävallan keskeiseksi tutkimusta ja innovaatiota edistäväksi organisaatioksi". Se oli seurausta Industrial Research Promotion Fundin (FFF), Itävallan avaruusjärjestön (ASA), Kansainvälisen tutkimus- ja teknologiayhteistyön toimiston (BIT) ja Technology Impulse Societyn (TiG) yhdistämisestä yhdeksi virastoksi. Virasto muutti Haus der Forschungiin vuoden 2005 lopulla.

Organisaatio on jaettu nykyään seitsemään osa-alueeseen: perusohjelmat, rakenneohjelmat, temaattiset ohjelmat, eurooppalaiset ja kansainväliset ohjelmat, ilmailuvirasto, projektinhallinta ja auditointi sekä digitalisointivirasto. Strategiaosasto tukee FFG:tä ja vastuuministeriöitä tutkimuspoliittisten strategioiden kehittämisessä.

Tutkimuksen edistämisviraston tuottamat palvelut sisältävät Itävallan yritysten, tutkimus- ja yliopistolaitosten ja muiden organisaatioiden tutkimus- ja innovaatiohankkeiden rahoitusta, neuvontaa oikeiden rahoitusohjelmien valinnassa sekä tukea itävaltalaisten tutkijoiden eurooppalaisten ohjelmien ja kansainvälisten yhteistyöhankkeiden hakemisessa. FFG on myös kansallinen yhteyspiste ja siten se toimii yhteistyökanavana kaikille Horisontti 2020 -ohjelman osallisille. Ilmailuvirasto edustaa Itävaltaa Euroopan avaruusjärjestössä (ESA).

Tutkimustyönsä ansiosta FFG:llä on laaja pääsy tietoihin tutkimushankkeista ja tutkimusyhteistyöstä sekä tietoa teknologian suuntauksista Euroopan tasolla.

FFG:n palvelut keskittyvät yritystutkimuksen tukemiseen, mutta joissain ohjelmissa (esim. BRIDGE) ne ovat avoimia myös perustutkijoille. Sen sisarorganisaatio FWF (Tieteellisen tutkimuksen edistämisrahasto eli Tiederahasto) vastaa kuitenkin pääosin perustutkimuksen rahoittamisesta.

## Rahoitusohjelmat
FFG:n rahoitusprioriteetit on jaettu seuraaviin osa-alueisiin: [2]

* Perusohjelmat - rahoitusperiaate alhaalta ylös -menetelmällä
* Rakenneohjelmat - rakennerahoitus (kuten COMET-ohjelma)
* Temaattiset ohjelmat - ylhäältä alas suuntautuva rahoitus ohjauselementtinä politiikassa
* Itävallan avaruusohjelma

## Tilastotietoa
FFG työllisti yli 300 henkilöä vuonna 2018. Samana vuonna myönnettiin 833 miljoonaa euroa (kokonaisrahoitusvolyymi) yhteensä 4 326 hankkeelle (mukaan lukien laajakaistan laajentamiseen varatut varat).

## Lähteet

## Aiheesta muualla
* Virallinen sivusto
Kuolleen miehen käsi

**Kuolleen miehen käsi** on kaksi paria sisältävä pokerikäsi, jossa on kaksi ässää ja kaksi kahdeksikkoa. Nimityksen väitetään tulevan legendasta, jonka mukaan Wild Bill Hickok piti kuollessaan 2. elokuuta 1876 kädessään tällaista kättä viiden kortin ostopokerissa. Hickokin elämäkerran kirjoittajan Joseph Rosan mukaan kiistatonta todistetta käden sisällöstä ei ole löytynyt, mutta yleisesti hyväksytyssä versiossa kortit olivat pataässä (♠ A), ristiässä (♣ A), kaksi mustaa kahdeksikkoa (risti (♣ 8) ja pata (♠ 8) sekä joko ruutusotilas tai ruuturouva viidentenä.

Sanonta ”kuolleen miehen kädestä” oli kuitenkin tunnettu jo ennen Hickokin murhaa.

## Viittauksia populaarikulttuurissa

* ”Ässät ja kasit” oli käsi, jolla Liberty Valance (Lee Marvin) voitti John Fordin ohjaamassa vuoden 1962 elokuvassa *[[Mies joka ampui Liberty Valancen]]* juuri ennen kuolemaansa tulitaistelussa.
* Elokuvassa *Lännen sankarit* Gary Cooperilla Hickokina oli patakuningas viidentenä korttina.
* Elokuvassa *[[The Ballad of Buster Scruggs]]*, Buster Scruggs kieltäytyy pelaamasta kyseisen käden.
* Kirjassa *[[Yksi lensi yli käenpesän (romaani)|Yksi lensi yli käenpesän]]* McMurphylla on ”kuolleen miehen käsi” -tatuointi
* Atari on julkaissut ensimmäisen persoonan ammuntapelin *Dead Man’s Hand*.
* Kädestä tehtyjä musiikkikappaleita ovat: ”Aces & 8’s” (Uncle Kracker), ”Eights and Aces” (Bill Caddick), ”Aces & Eights” (Lita Ford), ”Aces and Eights” (Michael McDermott), ”Ace of Spades” (Motörhead), ja  (Dezperadoz).

## Lähteet
Shelly Berg

**Shelton Glen ("Shelly") Berg** (s. 18. elokuuta 1955 Cleveland, Ohio) on yhdysvaltalainen säveltäjä, pianisti ja jazzmuusikko joka on ollut useita kertoja ehdolla Grammy ehdokkaan. Hän on työskennellyt myös sessiomuusikkona ja soittanut useiden artistien ja yhtyeiden albumeilla. 

Berg syntyi vuonna 1955 Clevelandissa, Ohiossa musikaaliseen perheeseen ja aloitti pianon soittamisen jo nuorena. Ollessaan 6-vuotias hänet hyväksyttiin *Cleveland Institute of Music* konservatorioon opiskelemaan klassista pianonsoittoa Maxine Priestin johdolla. Musiikins säveltämisen hän aloitti 9-vuotiaana. Hänen olessaan teini-ikäinen hän muutti perheensä kanssa Houstoniin, Teksasiin. Käytyään high schoolin hän opiskeli Houstonin yliopistossa josta valmistui maisteriksi pianonsoitossa (*Bachelor of Music in Piano Performance*) vuonna 1977.

## Diskografia
* levyn nimi, levy-yhtiö, vuosi.
* *Gershwin Reimagined: An American in London*, Decca Gold, 2018.
* *The Deep*, Chesky Records, 2017.
* *The Nearness of You*, Arbors Records, 2009.
* *To This Day*, To This Day Foundation, 2006.
* *First Takes*, Azica Records, 2005.
* *Blackbird*, Concord, 2005, Chuck Berghoferin ja Gregg Fieldin kanssa
* *Pieces of String*, Viewpoint Records, 2002, John Fremgenin ja Peter Erskinen kanssa
* *The Will: A Tribute to Oscar Peterson*, Cars Productions, 1997, Ray Brownin ja Ed Thigpenin kanssa
* *The Joy*, Digital Music Products / Dmp, 1995.
Lähde: 

## Lähteet

## Aiheesta muualla
* 
* 
*
Alex Kingston

**Alex Kingston (Alexandra Elizabeth Kingston)** (s. 11. maaliskuuta 1963) on brittiläinen näyttelijä, joka syntyi Lontoossa englantilaiselle isälle ja saksalaiselle äidille. Hänet tunnetaan muun muassa rooleistaan Elizabeth Cordayna televisiosarjassa *[[Teho-osasto (televisiosarja)|Teho-osasto]]*, jossa hän esiintyi vuosina 1997–2009, ja River Songina sarjassa *[[Doctor Who]]*.

## Nuoruus

Kingston kasvoi Epsomin kaupungissa Surreyssa, Lontoon tuntumassa. Hän on kolmilapsisen perheen vanhin tytär. Kingston kiinnostui näyttelemisestä jo lapsena ja osallistui lukuisiin koulunäytelmiin. 15-vuotiaana hän esiintyi koulukiusaajan roolissa televisiosarjassa *[[Grange Hill]]*. Hän opiskeli näyttelemistä Lontoon Royal Academy of Dramatic Artissa ja liittyi Royal Shakespeare Companyyn.

Kingston teki elokuvadebyyttinsä Peter Greenawayn elokuvassa *[[Kokki, varas, vaimo ja rakastaja]]* vuonna 1989. Ensimmäisen kerran hän sai suurempaa huomiota pääosastaan vuoden 1996 brittiläisessä minisarjassa *[[Moll Flanders (televisiotuotanto)|Moll Flanders]]*. Samana vuonna hän sai roolin *Teho-osastosta*.

## Yksityiselämä

Kingston tapasi näyttelijä Ralph Fiennesin opiskeluaikanaan. He menivät naimisiin usean vuoden seurustelun jälkeen vuonna 1993, mutta he erosivat 1997 Fiennesin kohdattua näyttelijä Francesca Annisin. Toisen avioliittonsa Kingston solmi kirjailija-journalisti Florian Haertelin kanssa vuonna 1998. He erosivat vuoden 2009 paikkeilla. Heillä on vuonna 2001 syntynyt tytär. Heinäkuussa 2015 Kingston meni naimisiin televisiotuottaja Jonathan Stampin kanssa.

## Lähteet
Club Sportif de Hammam-Lif

**Club Sportif de Hammam-Lif** () on tunisialainen jalkapalloseura, joka perustettiin vuonna 1944. Sen kotistadion on Stade Bou Kornine, joka sijaitsee Hammam-Lifissä. Joukkue on voittanut Tunisian liigamestaruuden neljä kertaa.

## Saavutukset
* Tunisian mestaruus (4): 1951, 1954, 1955, 1956
* Tunisian cup (9): 1947–1951, 1954, 1955, 1985, 2001

## Tunnettuja entisiä pelaajia

**1960-luku**
*  Témime Lahzami (1967–1970)

**1990-luku**
*  Sirajeddine Chihi (1990–1993)

**2000-luku**
*  Arbi Méjri (2005–2007)
*  Mohamed Ali Ghariani (2008–2009)

## Päävalmentajat

## Lähteet

## Aiheesta muualla
* Virallinen kotisivu
TRIPS

**TRIPS** () on immateriaalioikeuksia koskeva maailman kauppajärjestön (WTO) kansainvälinen sopimus.

## Historia
TRIPSin laati WTOn edeltäjä GATT vuonna 1994, ja se on nykyisin yksi WTOn toiminnan keskeisimmistä ja myös eniten kritiikkiä herättävistä sopimuksista. Sopimuksen taustalla olivat teollisuusmaat, erityisesti Euroopan unioni, Yhdysvallat ja Japani, jotka myös omistavat suurimman osan maailman immateriaalioikeuksista, kuten patenteista. Kaikkien WTOn jäseniksi haluavien on ratifioitava TRIPS-sopimus.

## Kritiikki
TRIPSissä luokitellaan omistusoikeudet kaiken edelle, myös ihmisoikeuksien, mitä kansainväliset ihmisoikeusjärjestöt, kuten Attac ja kolmannen maailman kansalaisjärjestöt ovat arvostelleet laajasti.

TRIPSiin kuuluu myös mahdollisuus paitsi teollisuustuotteiden, myös organismien, elintärkeiden lääkkeiden ja ihmiskudosten patentointiin ja yksinoikeuteen.

Kehitysmaat ovat pitäneet TRIPS:iin liittyviä immateriaalioikeuksien rekisteröinti- ja valvontajärjestelmiä liian kalliina.

Kehitysmaiden kannalta sopimus on ongelmallinen, sillä useimmat patentit ovat länsimaiden ja kansainvälisten yritysten hallussa, ja toisaalta sopimus vaikeuttaa kaikenlaisen uuden teknologian omaehtoista käyttöönottoa kehitysmaissa.

TRIPSiä on myös arvosteltu siitä, että se estää tavaroiden ja ideoiden vapaata liikkumista, joka on vastoin WTOn ydinperiaatetta ja toimintaideaa.

## Lähteet

## Aiheesta muualla
*TRIPSin viralliset sivut
Blasphemy

**Blasphemy** on kanadalainen, vuonna 1984 perustettu metalliyhtye, jota pidetään marginaalisen sotametalli () -alagenren luojana. Yhtyeen musiikki on soitannallisesti raakaa ja yksinkertaista black metalia, mutta laulu muistuttaa enemmän death metal -tyyppistä murinaa, kuten Vonilla ja Sarcófagolla. Yhtyeen sanotaan olevan yksi ensimmäisistä, ellei ensimmäinen, black metalia soittava kanadalaisyhtye, aikana jolloin hyvin harvat olivat maailmanlaajuisesti edes kuulleet black metalin käsitteestä. Vaikka yhtye ei ole julkaissut kokopitkää levyä vuosiin, se on silti toiminnassa. Yhtyeen nykyinen levy-yhtiö on Osmose Productions.

## Diskografia
### Demot
* *Blood Upon the Altar* (1989)
* *Die Hard Rehearsal* (2001)
* *Blood Upon the Soundscape* (2018)

### Pitkäsoitot
* *[[Fallen Angel of Doom]]* (1990)
* *[[Gods of War (albumi)|Gods of War]]* (1993)

### Livealbumit
* *[[Live Ritual: Friday the 13th]]* (2002)
* *[[Desecration of São Paulo - Live in Brazilian Ritual Third Attack]]* (2016)
* *[[Victory (Son of the Damned)]]* (2018)
* *[[Desecration of Belo Horizonte: Live in Brazilian Ritual - Fifth Attack]]* (2019)

## Lähteet

## Aiheesta muualta
* 
* 
*
KTI

**Förderagentur für Innovation KTI** on innovaatiotoimintaa rahoittava Sveitsin valtion virasto.

Vuonna 2007 sen budjetti oli 65 miljoonaa euroa. 60 prosenttia sen rahoituksesta menee tutkimus- ja kehitysprojekteihin. Yleensä puolet kunkin hyväksytyn projektin kustannuksista katetaan KTI:n rahoituksella. Sen palkkalistoilla on vain 22 ihmistä, mutta sillä on ulkoistettuja avustajia kaikkiaan 95. Sen toimitusjohtaja on Beat Hotz-Hart. 

KTI tukee sveitsiläisten yritysten ja tutkimuslaitosten pääsyä EUREKAan, Euroopan komission tutkimuksen puiteohjelmiin ja muihin kansainvälisiin teknologiankehityspuitteisiin.

## Aiheesta muualla
* KTI:n sivusto
* Bundesamt für Berufsbildung und Technologien sivusto
Pitäjänkokous

**Pitäjänkokous** oli Suomessa kuntakokousta ja kunnanvaltuustoa edeltänyt paikallisen hallinnon korkein päätöksentekoelin. Koska Suomen evankelis-luterilaisen kirkon seurakunta muodosti paikallishallinnon ennen vuoden 1865 kuntauudistusta, oli kuntakokouksen koollekutsujana ja puheenjohtajana seurakunnan kirkkoherra.

Pitäjänkokous oli paikallishallinnon toimielimenä myös Ruotsissa. Ruotsin kielessä pitäjänkokouksen nimitys on *sockenstämma*.

Vaikka pitäjänkokous oli seurakunnallinen itsehallintoelin, siellä käsiteltiin toisinaan myös pitäjän maallisia asioita. Alkuaan niitä alettiin pitää paikallisen seurakunnan hallinnollisista asioista päättämiseksi. Tyypillisiä käsiteltäviä asioita olivat kirkon ja pappilan kunnossapitotehtävät.

## Historia
Suomen alueelta vanhin maininta pitäjänkokouksen pitämisestä on Lohjalta vuodelta 1382. Niiden merkitys oli 1500-luvun alkupuoliskolla tapahtuneen uskonpuhdistuksen jälkeen vähäinen, sillä käräjillä voitiin käsitellä myös seurakunnan asioita. Ruotsin pappissääty sai 1650 erioikeuden (privilegio) pitäjänkokousten järjestämiseen, ja kokousten merkitys pitäjäläisten elämässä kasvoi. Kirkkoherran tuli pitää pitäjänkokous joko seurakuntalaisten tai ainakin kuudennusmiesten kanssa. Apunaan kirkkoherralla oli kirkkoneuvosto eli -raati, jonka muodostivat kirkonisännät. Määräyksiä tarkennettiin vuoden 1723 privilegioissa. Nyt kokouksia tuli pitää kahdesti vuodessa. Pitäjänkokoukset syrjäyttivät 1700-luvulla käräjät paikallisten asioiden päättämispaikkana. Kokouksissa saatettiin käsitellä paitsi kirkollisia asioita, myös köyhäinhoitoon, terveydenhoitoon ja joihinkin talousasioihin liittyviä kysymyksiä. Pitäjänkokoukset lakkasivat vuoden 1865 kunnallisasetuksen säätämisen jälkeen. Maalliset asiat käsiteltiin nyt kuntakokouksessa ja seurakunnan asiat kirkonkokouksessa.

Pitäjänkokouksessa oli äänioikeus manttaaliin pannun maan ja ruukkien omistajilla.

## Lähteet
Jordanin–Hölderin lause

**Jordanin–Hölderin lause** on ryhmäteorian lause, joka on nimetty Camille Jordanin ja Otto Hölderin mukaan. Lauseen mukaan annetun ryhmän Jordanin–Hölderin jonot ovat ekvivalentit. Jordan todisti, että tekijöiden mahtavuudet ovat invariantteja vuonna 1869, ja Hölder todisti tekijöiden isomorfisuuden vuonna 1889. Vuonna 1927 Schreier löysi lauseelle yksinkertaisemman todistuksen, joka perustui Schreierin lemmaan. Vuonna 1934 Zassenhaus paransi Schreierin todistusta, ja hän todisti lauseen Zassenhausin lemman avulla.

## Lauseen todistus
Olkoon G ryhmä ja \Sigma_1 ja \Sigma_2 ryhmän G Jordanin–Hölderin jonot. Schreierin lemman nojalla on olemassa ekvivalentit kompositiojonot \Sigma_1^\prime ja \Sigma_2^\prime, jotka ovat hienompia kuin jonot \Sigma_1 ja \Sigma_2. Mutta koska \Sigma_1 ja \Sigma_2 ovat Jordanin–Hölderin jonoja, niin ne saadaan jonoista \Sigma_1^\prime ja \Sigma_2^\prime poistamalla ne ryhmät, jotka esiintyvät jonossa useammin kuin kerran. Siten jonot \Sigma_1 ja \Sigma_2 ovat ekvivalentit.

## Lähteet
* 

### Viitteet
Kunnanvaltuusmiehet

**Kunnanvaltuusmiehet** olivat luottamushenkilöitä, joille kuntakokous uskoi osan valtuuksistaan kokoustensa väliseksi ajaksi. Kunnanvaltuusmiehet korvattiin 1898 kunnanvaltuustoilla, joiden vaaleissa äänioikeus ei ollut yleinen (veroa maksamattomat eivät saaneet äänestää eivätkä edustaa) eikä yhtäläinen (äänimäärä riippui veronmaksusta).
Jean Clair

**Jean Clair** (oik. **Gérard Régnier**, s. 20. lokakuuta 1940 Pariisi) on ranskalainen kansallisperintöä vaalivan viraston johtaja, kirjailija, esseisti, usein esiintyvä poleemikko ja taidehistorioitsija. Hän toimi myös Musée Picasson johtajana. Hän on ollut Ranskan akatemian jäsen toukokuusta 2008 lähtien.
__NOTOC__
## Henkilöhistoria
Jean Clairin vanhemmat olivat maanviljelijöitä, mutta hän syntyi kuitenkin Pariisin VI kaupunginosassa. Hän kävi koulua Pariisin parhaissa oppilaitoksissa, ja lopulta, ennen yliopisto-opiskeluja, hän oli niin sanotulla valmistavalla luokalla Henry IV -lyseossa. Hän suoritti Sorbonnen yliopistossa filosofian tohtorin tutkinnon nykykirjallisuudessa. Tämän jälkeen hän suoritti Harvardin yliopistossa vastaavan tohtorin tutkinnon. Amerikan opintojensa aikana hän toimi läheisessä yhteistyössä kommunistisen opiskelijajärjestön kanssa.

## Lähteet
*Jean Clair Ranskan Akatemian sivustolla 

### Viitteet

## Aiheesta muualla
*Haastattelu
Stade Gabésien

**Stade Gabésien** () on tunisialainen jalkapalloseura, joka perustettiin vuonna 1957. Sen kotistadion on Stade du Zrig, joka sijaitsee Gabèsissa. Joukkue nousi Tunisian pääsarjaan kaudeksi 2007–2008, jossa se oli viimeksi 23 vuotta sitten.

## Saavutukset
*Ligue Professionnelle 2:n mestaruus: 1961, 1979, 1982, 2007, 2012

## Tunnettuja entisiä pelaajia
*  José Clayton
NKFIH

**NKFIH** () on Unkarin valtion innovaatiorahoitusorganisaatio. Se on perustettu vuonna 2014 ja siihen koottiin aiempia vastaavia organisaatioita yhteen.
 
Unkarin alkuperäinen innovaatiojärjestelmä on vuonna 1962 perustettu kansallinen teknologian kehityksen komitea (OMFB), joka siirtyi vuonna 1991 pääministerin alaisuudesta kauppa- ja teollisuusministeriölle ja vuonna 2000 opetusministeriölle. 2000-luvulla syntyi OMAI, KMÜFA, NKFP ja SZKA rahoitusorganisaatiot. Vuonna 2003 organisaatiot tuotiin yhteen KPI-rahaston alle.

NKFIH jakaa myös Euroopan komission rakennerahaston varoja. Sillä on 81 työntekijää Budapestissä.

## Katso myös
* TAFTIE

## Aiheesta muualla
* NKFIH:n sivusto }
* History of the Hungarian Science and Technology Foundation (TETALAP)
Kätkäsuvanto

**Kätkäsuvanto** () on noin sadan asukkaan kylä Muonion kunnassa. Kylä sijaitsee noin 27 kilometrin päässä Muonion kirkonkylältä pohjoiseen Karesuvannon suuntaan, ja se on Muonion pohjoisin kylä. 

Kätkäsuvannon asutus sijoittuu nauhamaisesti Valtatie 21:n molemmille puolille sekä Muonionjoen ja Kätkäjärven rantaan. Kylässä ovat aikaisemmin toimineet koulu, posti ja kauppa. Kylä on tunnettu muun muassa käsityötaitajistaan.

## Aiheesta muualla
* Muonio.fi 
*